stanford-oval/wikipedia huggingface dataset:
ฤดูฝน

พายุฤดูฝนในเมืองดาร์วิน ประเทศออสเตรเลีย
ฤดูฝน หรือ วัสสานฤดู เป็นช่วงที่มีปริมาณฝนโดยเฉลี่ยตลอดทั้งเดือนเกินกว่า 60 มิลลิเมตร มากกว่า 1 เดือนขึ้นไป และมีปริมาณฝนโดยรวมสูงสุดของปี โดยส่วนใหญ่จะเกิดขึ้นในช่วงเดือนพฤษภาคมจนถึงเดือนตุลาคมสำหรับในเขตซีกโลกเหนือ ซึ่งรวมถึงประเทศไทย ฤดูฝนยังทำให้ต้นไม้เจริญเติบโตอย่างรวดเร็วและยังช่วยขจัดสิ่งสกปรกและฝุ่นละอองภายในอากาศด้วย ฝนนั้นเกิดจากการควบแน่นของก๊าซและกลายเป็นของเหลวตกลงมาซึ่งฤดูฝนมีความสำคัญต่อสิ่งมีชีวิตในโลกเป็นอย่างมาก และยังช่วยเพิ่มปริมาณน้ำให้มากขึ้นอีกด้วย
ลักษณะสภาพอากาศในฤดูฝน ที่จังหวัดเชียงใหม่ ประเทศไทย
ลักษณะของฝนในฤดูฝนนั้น เกี่ยวข้องกับกระแสลมที่เรียกว่าลมมรสุม ซึ่งส่งผลต่อรูปแบบของการเกิดฝนของพื้นที่ในเขตร้อนและกึ่งเขตร้อน โดยฝนในฤดูฝนนี้ ส่วนมากมักจะตกในช่วงบ่ายแก่ๆถึงค่ำ เนื่องมาจากแสงอาทิตย์ ที่ส่องในช่วงกลางวันทำให้พื้นดินร้อนขึ้น แล้วทำให้อากาศที่มีความชื้นสูงจากการพัดเอาความชื้นจากทะเลอันดามันของลมมรสุมตะวันตกเฉียงใต้มาสู่ประเทศไทย ลอยตัวสูงขึ้นและก่อตัวเป็นเมฆในชั้นบรรยากาศชั้นโทรโปสเฟียร์ช่วงบน ซึ่งมีอุณหภูมิต่ำ โดยจะมีการสะสมหยดน้ำไปเรื่อยๆ เมื่อสะสมจนถึงจุดหนึ่งที่บรรยากาศรับน้ำหนักไอน้ำไม่ไหว ก็จะตกลงมาเป็นฝน ซึ่งฝนชนิดนี้เรียกว่า ฝนที่เกิดจากการพาความร้อน (convective rain) ซึ่งมักจะตกพอดีกับช่วงเย็น และมักมีการกระจายของฝนเป็นหย่อมๆไปทั่ว
นอกจากการพาความร้อนแล้ว ฝนในฤดูฝนยังสามารถมาจากการพาดผ่านของร่องความกดอากาศต่ำ (Low-pressure through) หรือชื่อทางวิชาการว่า แนวปะทะอากาศแห่งเขตร้อน (Intertropical  Convergence Zone,  ITCZ)  ซึ่งเกิดจากการประทะหรือพัดสอบกันของลมค้าตะวันออกเฉียงใต้จากซีกโลกใต้กับลมค้าตะวันออกเฉียงเหนือจากซีกโลกเหนือ ซึ่งทำให้เกิดการยกตัวของอากาศขึ้นสู่ชั้นบรรยากาศจนเป็นสาเหตุให้เกิดฝนตกชุกในบริเวณที่มีการพาดผ่านของแนวร่องความกดอากาศต่ำนี้ สำหรับฝนชนิดนี้ มีชื่อเรียกว่า ฝนที่เกิดจากแนวปะทะอากาศแห่งเขตร้อน (Intertropical Convergence Zone Rain)
สำหรับในประเทศไทย การพาดผ่านของแนวร่องความกดอากาศต่ำนี้จะเริ่มประมาณเดือนเมษายนในบริเวณภาคใต้ แล้วจึงเริ่มเกิดการเคลื่อนไปพาดในแถบภาคกลาง ภาคตะวันออก ภาคเหนือ และตะวันออกเฉียงเหนือ ในเดือนพฤษภาคมและมิถุนายนตามลำดับ จากนั้น ประมาณปลายเดือนมิถุนายนจะเลื่อนขึ้นไปพาดผ่านบริเวณประเทศจีนตอนใต้ซึ่ง ทำให้ปริมาณฝนลดลงในช่วงดังกล่าว ซึ่งกินเวลาประมาณ 1-2 สัปดาห์ แต่บางครั้งก็อาจจะยาวนานถึง 1 เดือนได้ ซึ่งเรียกปรากฎการณ์นี้ว่าว่า ฝนทิ้งช่วง จากนั้นประมาณเดือนสิงหาคม ร่องความกดอากาศต่ำก็จะเริ่มเลื่อนลงมาพาดผ่านประเทศไทยอีกครั้ง ทำให้เกิดฝนตกชุกต่อเนื่องอีกครั้ง
นอกจากนี้แล้ว พายุหมุนเขตร้อนก็ถือเป็นอีกหนึ่งปัจจัยในการก่อฝนในฤดูฝน โดยมักจะมีช่วงในการเกิดประมาณเดือนมิถุนายน-ธันวาคม ฝนที่เกิดจากพายุหมุนเขตร้อนนี้ จะมีลักษณะการตกเป็นบริเวณกว้างครอบคลุมบริเวณที่พายุเคลื่อนผ่าน ประกอบกับมีลมพัดแรงด้วย อย่างไรก็ตาม ฝนในเขตใกล้เส้นศูนย์สูตร หรือในเขตภูมิอากาศแบบป่าดิบชื้น จะมีปริมาณฝนในแต่ละเดือนที่สม่ำเสมอตลอดทั้งปี
ผลกระทบ

ในด้านการเกษตร การเพาะปลูกจะให้ผลดีเป็นอย่างมากเนื่องมาจากปริมาณฝนที่มาก แต่ปริมาณการชะล้างหน้าดินก็เพิ่มขึ้นเช่นกัน ในแง่ของคุณภาพอากาศ ในฤดูฝนเป็นช่วงที่อากาศมีคุณภาพมากที่สุด  เนื่องจากการพัดผ่านของลมมรสุมและการชะล้างมลพิษในบรรยากาศจากการตกของฝน
การที่ฝนตกอย่างต่อเนื่องในฤดูฝน ทำให้เพิ่มโอกาสในการเกิดน้ำท่วมฉับพลัน น้ำป่าไหลหลาก และดินถล่มได้ อันเนื่องมาจากปริมาณน้ำที่มากขึ้นจนดินไม่สามารถอุ้มน้ำได้อีกต่อไป รวมทั้งการที่น้ำในแม่น้ำสูงจนเกินระดับตลิ่ง รวมทั้งการที่พายุหมุนเขตร้อนขึ้นฝั่งก็สร้างความเสียหายอย่างมากแก่บริเวณที่พายุขึ้นฝั่งเช่นกัน
รายชื่อตำราที่สำคัญของนิกายชีอะฮ์

สารบัญตำราต่างๆที่สำคัญของนิกายชีอะฮ์
ตำราเหล่านี้มีเนื้อหาหลักเกี่ยวกับ หลักศรัทธา ประกอบด้วยหัวข้อสำคัญดังต่อไปนี้ การศรัทธาต่อความเอกะของพระผู้เป็นเจ้า,การศรัทธาต่อการเป็นศานทูตของศาสดามุฮัมหมัด,การเป็นอิมามตัวแทนท่านศาสดา(ศ)ของอิมามทั้งสิบสองท่าน,ความยุติธรรมของพระผู้เป็นเจ้าและการศรัทธาต่อวันสิ้นโลก.
ตำราแหล่งข้อมูลทางฮะดิษ(คำกล่าวของท่านศาสดา(ศ)และอิมามทั้งสิบสองท่าน) > ตำราแหล่งข้อมูลทางฮะดีษชุดแรก

แหล่งข้อมูลทางฮะดีษชุดแรก کتب الاربعه หรือ กุตุบอัรบะอะฮ์หรือ เรียกอีกชื่อหนึ่ว่า อุศูลอัรบะอะฮ์ หมายถึงตำราฮะดีษสี่เล่มที่สำคัญที่สุดของนิกายชีอะฮ์ที่ถูกเรียบเรียงไว้ยุคเก่าแก่ที่สุด
นักวิชาการยุคหลังอาจเรียกอีกชื่อหนึ่งว่า(แหล่งข้อมูลทางฮะดีษยุคก่อน หรือแหล่งข้อมูลทางอะดีษยุคแรกตำราสี่เล่มนี้ได้แก่
1- อัลกาฟี الکافی 
เรียบเรียงโดยท่าน มุฮัมหมัด อิบนิ ยะอฺกูบ กุลัยนี เสียชีวิตปี327-328ฮ.ศ. มีฮะดีษทั้งหมด16199 ฮะดีษ
2-	มันลายะฮ์ฏุรุลฟะกีฮ์ من لایحضره الفقیه 
เรียบเรียงโดยท่าน อะบูญะอฺ์ฟัร อิบนิอลี อิบนิ บาบุวัยฮ์ กุมมี เป็นที่รู้จักในนามของเชค ซอดูก เสียชีวิตปี381ฮ.ศ. มีฮะดีษทั้งหมด5963ฮะดีษ
3-  ตะฮ์ซีบุลอะฮ์กาม تهذیب الاحکام
เขียนโดย ท่าน อะบูญะฮฺฟัร มุฮัมหมัด อิบนิฮะซัน อัตตูซี หรือเป็นที่รู้จักในนามของเชคฎูซี เสียชีวิตปี 460 ฮ.ศ. มีฮะดีษทั้งหมด13590 บท
4- อัลอิซติบศอรالاستبصار فِیمَا اختُلف مِن الاخبار
เรียบเรียงโดยท่านเชคฎูซีเช่นเดียวกัน มีฮะดิษทั้งหมด5511 บท
ตำราแหล่งข้อมูลทางฮะดิษ(คำกล่าวของท่านศาสดา(ศ)และอิมามทั้งสิบสองท่าน) > ตำราแหล่งข้อมูลทางฮะดีษชุดที่สอง

ตำราฮะดีษชุดที่สอง หรือเรียกกันว่า ตำราฮะดีษยุคหลัง หมายถึงตำราฮะดีษสามเล่มต่อไปนี้
1- อัลวาฟี الوافی เรียบเรียงโดยท่าน มุฮัมหมัดเฟซคาชานี เสียชีวิตปี 1091 ฮ.ศ.
2-วะซาอิลุชชีอะฮ์ ฟีตะฮ์ศีล มะซาอิลุชชะรีอะฮ์ وسائل الشیعة فی تحصیل مسائل الشریعة ของท่านเชคฮุร อามุลี ท่านรวบรวมฮะดีษที่เกี่ยวข้องกับการวินิจฉัยบทบัญญัติทางศาสนาในหัวข้อต่างๆฬช่เวลารววบรวทราว18 ปี
3-  บิฮารุลอันวาร بحارالانوار เขียนโดยท่านมุฮัมหมัด บาเก็ร อิบนิ มุฮัมหมัดตะกี อัลมัจลิซี เสียชีวิต1111ฮ.ศ.
นะฮ์ญุลบะลาเฆาะฮ์  نهج‌البلاغه
เป็นตำราที่รวบรวมคุตบะฮ์ (การกล่าวเทศนา),จดหมายและคำกล่าวที่เป็นประโยคสั้นๆของท่าน อะลี อิบนิ อะบีตอลิบ (อ)เอาไว้โดยท่าน ซัยยิดรอฏี ในศตวรรศที่4ซึ่งเป็นหนึ่งในตำราทีมีการแปลเป็นภาษาอื่นๆมากเป็นลำดับต้นๆ
ศอฮีฟะฮ์อัซซัจญาดียะฮ์
ศออีฟะฮ์อัซญาดียะฮ์
เป็นตำราที่รวบรวมคำกล่าวของท่านอิมามท่านที่สี่ของชีอะฮ์ท่านอิมามซัยนุลอาบิดีน อิบนิฮุเซน(อ)
กิตาบุซ ซะลีม อิบนิ เกส ฮะลาลี (อัศรอรุล อาลิมุอัมมหัด)เขียนโดยท่านซะลีม อิบนิเกซ
ฮักกุลยะกีน เป็นตำราที่ท่าน อัลลามะฮ์ มุฮัมหมัด บาเก็ร มัจลิซี ได้เขียนขึ้นเกี่ยวกับหลักศรัทธาและความเชื่อชองชีอะอ์
กุรบุลอัซนาด ของท่าน อับดุลลออื อิบนิ ญะอ์ฟัร ฮะมีรี มีฮะดีษทั้งหมด 1387บท
ฆุรอรุลฮิกัม วะ ดุรอรุล กะลัม เป็นตำราที่รวบรวม คำกล่าวของท่านอิมามอลี อิบนิ อะบีตอลิบ เอาไว้
มีซานุล ฮิกมะฮ์
มีซานุล ฮิกมะฮ์ เป็นสารานุกรมเกี่ยวกับฮะดีษที่ท่าน มุฮัมหมัด เรย์ ชะฮ์รี ได้เรียบเรียงไว้โดยใช้เวลาทั้งหมดในการรวบรวมราว๖๐ ปีระหว่างปี1347 ถึง ปี1407 ฮ.ศ.
หนังสือดุอาอ์ (บทขอพร)

ศอฮีฟะฮ์ อะละวียะฮ์ ,เป็นตำราที่รวมบทดุอาอฺ (บทขอพร) ที่รายงานมาจากท่านอิมามอลี (อ) อิมามท่านแรกของชีอะฮ์.
ศอฮีฟะฮ์ ซัจญาดียะฮ์ เป็خตำราที่รวบรวม บทดุอาอฺ ,บทรำพันต่อพระผู้เป็นเจ้า ของท่านอิมามซัยนุลอาบิดีน อลี บิน อุเซน  อิมามที่4ของชีอะฮ์
มะฟาติฮุลญินาน مفاتیح الجنان เป็นตำราที่รวบรวม บทดุอาอฺ ,บทรำพันต่อพระผู้เป็นเจ้า,บทซิยารัต(บทอ่านเวลาไปเยี่ยมหลุมฝังศพของบ่าวผู้ไกล้ชิดของพระองค์),อะมั้ลและข้อควรปฏิบัติในวัน,เดือน และปี ที่สำคัญ ที่ถูกรายงานมาจากท่านศาสดา(ศ)และบรรดาอิมามมะอฺศูม (อ) โดยการเรียบเรียงและรวบรวมของท่าน เชค อับบาส อัลกุมมี
ศอฮีฟะฮ์ มะฮ์ดียะฮ์ ,เป็นตำราที่รวบรวมบทดุอาอฺที่รายงานไว้ว่ามาจาก ฮุจจะติบนิลฮะซัน อิมามมะฮ์ดี(อ)เป็นอิมามท่านสุดท้ายของชีอะฮ์
จะมาลุลอุซบูอฺ บิกะมาลิลอะมั้ลิลมัชรูอฺ เป็นตำราที่รบรวมบทดุอาอฺที่รายงานไว้โดยท่าน ซัยยิดิบนิตอวูซ มีทั้งหมด49บทดุอาอฺ
มุฮะญุดดะอะวาต วะ มันฮะจุลอิบาดาต เป็นตำราที่เกี่ยวกับบทดุอาอฺที่ท่าน ซัยยิด อิบนิ ตอวูซ ได้รวบรวมเอาไว้.
นิติศาตร์(วินิจฉัยบทบัญญัติทางศาสนา)

กัชฟุลฆิตอ อันมุบฮะมาติลชะรีอะติลฆอรรอ เรียบเรียงโดยท่านเชคญะฟัร กาชิฟุลฆอตอ
มะศอดิรุลอิจติอาด วะมะบานิยุลอิซตินบาต อินดัลอิมามียะฮ์ เรียบเรียงโดย วัยยิด มุฮัมหมัดฮาดี คอนซอรี
ตำรา อธิบายคัมภีร์อัลกุรอาน

| ลำดับ | ชื่อตำรา | ผู้เรียบเรียง | ศตวรรษ | ภาษา | นิกาย | หัวข้อ |
| --- | --- | --- | --- | --- | --- | --- |
| 1 | البرهان فی تفسیر القرآن   อัลบุรฮาน ฟี ตัฟซีร อัลกุรอาน | سید هاشم بحرانی  ซัยยิดฮาชิม บะฮ์รอนี | یازدهم   هجری  11ฮ.ศ.  | عربی  อาหรับ | شیعه  ชีอะฮ์ | تفسیر روایی  ตัฟซีร  โดยอาศัย  ริวายัต |
| 2 | التبیان فی تفسیر القرآن  อัตติบยาน ฟี ตัฟวีริลกุรอาน  | شیخ طوسی  เชคตูซี | پنجم هجری  5ฮ.ศ. | عربی  อาหรับ | شیعه  ชีอะฮ์ | تفسیر اجتهادی  ตัฟซีร  แบบอิจติฮาดี |
| 3 | تقریب القرآن إلی الأذهان  ตักรีบุลกุรอาน อิลัลอิซฮาน | سید محمد شیرازی  ซัยยิดมุฮัมหมัดชีรอซี | معاصر  ยุคปัจจุบัน | عربی  อาหรับ | شیعه  ชีอะฮ์ | تفسیر اعتقادی وتاریخی  ตัฟซีรเชิงหลักศรัทธาและประวัติศาสตร์ |
| 4 | زبدة التفاسیر  ซุบดะตุ้ลตะฟาซีร | ملا فتح‌الله کاشانی  มุลาฟะตะฮุลลอฮ์ อัลคาชานี | دهم هجری  10ฮ.ศ.  | عربی  อาหรับ | شیعه  ชีอะฮ์ | تفسیر روایی  ตัฟซีรเชิงริวายัต |
| 5 | کنز الدقائق وبحر الغرائب  กันซุลดะกออิก วะ บะฮ์รุ้ลฆอรออิบ | محمد بن محمد رضا قمی مشهدی   มุฮัมหมัก อิบนิ มุฮัหมัดรอฏอ มัชฮะดี | یازدهم هجری  11ฮ.ศ. | عربی  อาหรับ | شیعه  ชีอะฮ์ | تفسیر روایی ادبی  ตัฟซีรเชิงริวายัต  |
| 6 | مجمع البیان فی تفسیر القرآن  มัจมะอุลบะยาน ฟีตัฟวีริล  กุรอาน | شیخ طبرسی  เชคตูซี | ششم هجری  6ฮ.ศ. | عربی  อาหรับ | شیعه  ชีอะอ์ | تفسیر جامع  ยึดหลักผสมผสาน |
| 7 | المیزان فی تفسیر القرآن  อัลมีวาน ฟี ตัฟซีริลกุรอาน | سید محمد حسین طباطبایی  วัยยิดมุอัมหมัดฮุเซน ตอบาตอบาอี | معاصر  ยุคปัจจุบัน | عربی  อาหรับ | شیعه  ชีอะฮ์ | تفسیر قرآن به قرآن   ตัฟซีร  กุรอานโดย  กุรอาน |
| 8 | تفسیر نمونه  ตัฟซีรเนมูเนะฮ์ | جمعی از علما  หลุ่มนักวิชาการ | معاصر  ยุคปัจจุบัน | فارسی  เปอร์เชีย | شیعه  ชีอะอ์ | تفسیر اجتماعی  ผสมผสาน |
| 9 | نور الثقلین  นูรุษษะกอลัยน์ | عبد العلی بن جمعه عروسی هویزی  อับดุลอะลี อิบนิจุมอะฮ์ อะรูซี ฮุวัยซี | یازدهم هجری  11ฮ.ศ. | عربی  อาหรับ | شیعه  ชีอะฮ์ | تفسیر روایی  เชิง  ริวายัต |
มารยาท,จริยศาสตร์,เศรษฐศาสตร์อิสลาม

ฮิลลียะตุ้ล มุตตะกีน เป็นตำราชื่อดังที่สุดของตำราภาษาเปอรืเซียของท่าน ฮัลลามะฮื มัจลิซี ที่เกี่ยวกับ มารยาท และวิถีปฏิบัติต่างทางจริยศาสตร์อิสลาม ที่เรียบเรียงไว้ในวันที่26 ซุลฮิจยะฮ์ 1081 ฮ.ศ.
อัคลาก นอศิรี เป็นตำราภาษาฟารซี หัวข้อ จริยศาสตร์ ,เศรฐศาสตร์ และการเมืองในอิสลาม พิมพิ์ตรั้งแรกเมื่อ 633 ฮ.ศ.
ตุฮะฟุลอุกูล เรียบเรียงโดย อบู มุฮัมหมัด ฮะวัน ฮะรอนี .
ตำราเกี่ยวกับความเชื่อเรื่องอิมามมะฮ์ดี(อ) mahdism

อิลซามมุซนาศิบ โดยเชคอลี อิบนิ วัยนุลอาบิดีน พอรชีนี ยัซดี อัลฮาอิรี
ผลจากความเชื่อเกี่ยวกับอิมามซะมาน(อิมามมะฮ์ดี) โดย มุอัมหมัด ฮาดีกันฮารี
ออฟตอบเบ้ซนดะฆี โดย มุฮัมหมัก ฮะดี กันฮารี
ดารุลอิสลาม โดย มะฮ์มูด มัยซัมมี
อัศรุซซุฮูร โดย อลี คูรอนี
อัลฆ็อยบะฮ์ الغیبه ของเชคตูซี
อัลฆ็อยบะฮ์ (นุอฺมานี) ของ มุฮัมหมัด อิบนิ อิบรอฮีม อิบนิจะฟัร นุอฺมานี
ฟัรจอมชินอซี ฮะยาเต อินซอน โดย ฆุลามฮัเซน ตาจิรี นะซับ
กะมาลลุดีน วะตะมามุลเนิยะอ์มะฮ์ کمال الدین و تمام النعمهโดย เชคศอดดู๊ก
มะลาฮิม วะฟิตัน
มิกยาลุลมะกอริม โดย มุฮัมมหัดตะกี มูวะวี อิสฟะฮานี
อัลมุฮ์ญะตุ้ล ฟีมา นะซะละ ฟิ้ลกออิมิลฮุจจะฮ์ โดยซัยยิด ฮาชิม บะฮรอนี
มะอ์ริฟัตเต อิมอมเม่อัศร์ โดย มุฮัมหมัด บนีฮาชิม
มุนตะคอบบุ้ล อะษัร ฟี อิมามิษษานีอะชัร โดย ลุตฟุ้ลลอฮ์ สอฟี ฆุลพอยฆอนี
นัจมุล ษาฆิบ โดย มิรซอ ฮุเซน ตอบัรซี นูรี
(الیوم الخلاص)
อัลบุรฮานิลอัซนะอะชัร อะลา วุจูดดิล อิมามิลษานี อะชัร โดย วัยยิด ตอยยิบ จะซาอิรี
หนังสือประวัติศาสตร์

มุนตะฮิลอามาล โดย เชค อับบาสกุมมี รวมเรื่องราวเกี่ยวกับชีวประวัติของท่านศาสดา(ศ)และอะฮ์ลุลบัยต์
ชีอะฮ์ในอิสลาม โดย ซัยยิด มุฮัมหมัดฮุเซน ตอบาตอบาอี
ชุฮะดาเย่เราะฮ์เฮ่ฟะฏีลัต
อิซอนเน่ 250 ซอลเล่  โดย ซัยยิดอลี คอมานเอี Sayyid Ali Khamenei
ประเด็นวิเคราะห์ระหว่างนิกายชีอะฮ์และอะฮ์ลิซซุนนะฮ์

อัลมุรอจิอาต เรียบเรียวโดย อับดุลฮุเซนชะรอฟุดดีน อัลมูซะวี
หนังสือเกี่ยวกับชีอะฮ์

ชีอะฮ์ในอิสลามโดย ฮัลลามะฮ์ตอบาตอบาอี
ลิงก์กับบทความอื่น

ตำราต่างๆของชีอะฮ์
ตำราชีอะฮ์
ตำราต่างที่เป็นลายลักอักษรเก่าแก่
ตำราดุอาอฺต่างๆ
Al-islam.org
เครือข่ายบะลาฆ بلاغ:
จุดกำเนิดของชีอะฮ์ shiaism เก็บถาวร 2009-01-18 ที่ เวย์แบ็กแมชชีน
ชีอะฮ์และวิลายัตตามทัศนะของซัยยิดมุฮัมหมัดระซะวี
รูปแบบของศีลธรรม เก็บถาวร 2008-07-25 ที่ เวย์แบ็กแมชชีน โดย Seyed Mehdi Sadr
ตำราต่างๆที่เกี่ยวกับอะฮ์ลุลบัยต์
ศาสนาพุทธในประเทศเซเนกัล

พระพุทธศาสนาในประเทศเซเนกัล เริ่มต้นขึ้นเมื่อได้มีชาวเวียดนามอพยพเข้ามาในประเทศเซเนกัล และได้นำพระพุทธศาสนานิกายมหายาน ในกลุ่มชาวพุทธทั้งหมดในเซเนกัลมีอยู่ประมาณ 0.01% ในจำนวนนี้ จะเป็นชาวเวียดนาม 99% พวกเขาจะสวดมนต์ "Nam mô A Di Đà Phật" เพื่อระลึกถึงพระอมิตาภะพุทธะ และชาวเวียดนามมีความเชื่อเกี่ยวกับ พระโพธิสัตว์และกวนอิมเป็นต้น
ศาสนาพุทธในประเทศเคนยา

การเข้ามาของพระพุทธศาสนาในประเทศเคนยา เริ่มต้นโดยผ่านกลุ่มชาวจีนโพ้นทะเล และชาวสิงหล (ลังกา) เนื่องจากชาวจีน และชาวสิงหลเข้าไปทำงานในไร่เกษตรกรรมของชาวอังกฤษเจ้าอาณานิคมในยุคนั้น ช่วงแรกๆของพุทธศาสนาในเคนยาจะเป็นชาวเอเชียกลุ่มแรกๆนี้ แต่ต่อมาในภายหลังชาวเคนยาจำนวนหนึ่งซึ่งนับถือลัทธิภูติผีปีศาจ ได้หันมานับพุทธศาสนาตาม แต่ก็เป็นชนกลุ่มเล็กๆซึ่งอาศัยอยู่แถบเมืองท่าทางชายฝั่งตะวันออกของประเทศ ต่อมามีการประชุมศาสนา และสันติภาพโลกที่นครไนโรบี เมืองหลวงของประเทศเคนยา ในเดือนสิงหาคม ปี พ.ศ. 2527 ภายหลังได้มีการเผยแผ่พุทธศาสนามากขึ้นในแถบนี้ รวมถึงความพยายามที่จะจัดตั้งชมรมชาวพุทธเคนยาขึ้นมา มีการนิมนต์พระสงฆ์จาก ญี่ปุ่น จีน และไทย  เพื่อให้เดินทางเข้ามาเผยแผ่ในประเทศ แต่ยังไม่ทันคืบหน้า ประเทศเคนยาได้ประสบปัญหาในเรื่องการเมือง เศรษฐกิจ รวมไปถึงชนพื้นเมืองบางกลุ่มที่ไม่เป็นมิตรกับคนต่างศาสนา การเผยแผ่จึงเป็นไปได้ยาก
ยูฟ่าซูเปอร์คัพ 2020

การแข่งขันฟุตบอลสโมสรประจำปีครั้งที่ 45 จัดขึ้นโดยยูฟ่า
ยูฟ่าซูเปอร์คัพ 2020 เป็นการแข่งขันฟุตบอลยูฟ่าซูเปอร์คัพ ครั้งที่ 45 ซึ่งเป็นการแข่งขันฟุตบอลประจำปีระหว่างทีมชนะเลิศ ยูฟ่าแชมเปียนส์ลีก ฤดูกาล 2019–20 ไบเอิร์นมิวนิก จากเยอรมนี พบกับทีมชนะเลิศ ยูฟ่ายูโรปาลีก ฤดูกาล 2019–20 เซบิยา จากสเปน การแข่งขันจัดขึ้นในวันที่ 24 กันยายน ค.ศ. 2020 ณ ปุชกาชออเรนอ ในเมืองบูดาเปสต์ ประเทศฮังการี
แต่เดิมนั้นการแข่งขันถูกกำหนดให้จัดขึ้นที่ อิชตาดียูดูดราเกา ใน ปอร์โต, ประเทศโปรตุเกส ในวันที่ 12 สิงหาคม ค.ศ. 2020;แต่เนื่องด้วย การระบาดทั่วของโรคติดเชื้อไวรัสโคโรนา 2019 ในทวีปยุโรป ทำให้เกิดการเลื่อนการแข่งขันรอบชิงชนะเลิศของฟุตบอลสโมสรในฤดูกาลที่แล้ว โดยคณะกรรมการบริหารของยูฟ่าเลือกที่จะให้การแข่งขันแชมเปียนส์ลีก รอบชิงชนะเลิศเลื่อนไปแข่งขันยังโปรตุเกสและเลื่อนการแข่งขันซูเปอร์คัพไปบูดาเปสต์
ขณะนี้ ยูฟ่า กำลังพิจารณาข้อเสนอในการใช้การแข่งขันครั้งนี้ เป็นเกมนำร่องในการอนุญาตให้มีผู้ชมได้ ซึ่งหากได้รับการยอมรับจะเป็นการแข่งขันของยูฟ่าอย่างเป็นทางการครั้งแรกที่มีผู้ชมนับตั้งแต่การแข่งขันถูกระงับไปหลังจากการระบาดทั่วของโรคติดเชื้อไวรัสโคโรนา 2019
สโมสร

| สโมสร | การเข้ารอบ | การแข่งขันล่าสุด (ตัวหนาคือชนะเลิศ) |
| --- | --- | --- |
|  ไบเอิร์นมิวนิก | ชนะเลิศยูฟ่าแชมเปียนส์ลีก ฤดูกาล 2019–20 | 4 (1975, 1976, 2001, 2013) |
|  เซบิยา | ชนะเลิศยูฟ่ายูโรปาลีก ฤดูกาล 2019–20 | 5 (2006, 2007, 2014, 2015, 2016) |
สนามแข่งขัน

อิชตาดียูดูดราเกาได้รับการกำหนดให้จัดการแข่งขันยูฟ่าซูเปอร์คัพเป็นครั้งแรก สนามนี้เคยเป็นเจ้าภาพจัดการแข่งขันฟุตบอลชิงแชมป์แห่งชาติยุโรป 2004 และยูฟ่าเนชันส์ลีก 2019 รอบชิงชนะเลิศ
นี่เป็นกำหนดการแข่งขันนัดชิงชนะเลิศสโมสรยูฟ่าที่จะเกิดขึ้นเป็นครั้งแรกที่ปุชกาชออเรนอ และครั้งที่สองสำหรับบูดาเปสต์และประเทศฮังการี ซึ่งเคยเป็นเจ้าภาพยูฟ่าวีเมนส์แชมเปียนส์ลีก 2019 รอบชิงชนะเลิศ ที่กรูปามา อารีนา ก่อนการย้ายที่ตั้ง สนามนี้ได้รับเลือกให้เป็นหนึ่งในเจ้าภาพจัดฟุตบอลชิงแชมป์แห่งชาติยุโรป 2020 เช่นเดียวกับเป็นเจ้าภาพจัดยูฟ่ายูโรปาลีก นัดชิงชนะเลิศ 2022 ก่อนที่จะมีการจัดกำหนดการแข่งขันขึ้นมาใหม่เป็น 2023
สนามแข่งขัน > การคัดเลือกเจ้าภาพ

มีการเปิดให้เสนอชื่อเจ้าภาพในวันที่ 8 ธันวาคม พ.ศ. 2560 โดยยูฟ่าได้คัดเลือกสนามในนัดชิงชนะเลิศของยูฟ่าซูเปอร์คัพในปี พ.ศ. 2563 สมาคมต่าง ๆ มีเวลาแสดงความสนใจจนถึงวันที่ 12 มกราคม พ.ศ. 2561 และจะต้องยื่นเอกสารประมูลภายในวันที่ 29 มีนาคม พ.ศ. 2561 สมาคมต่าง ๆ ที่เป็นเจ้าภาพในแต่ละนัดที่ฟุตบอลชิงแชมป์แห่งชาติยุโรป 2020 จะไม่ได้รับอนุญาตให้เสนอชื่อสำหรับยูฟ่าซูเปอร์คัพ 2020
ยูฟ่าประกาศเมื่อวันที่ 15 มกราคม พ.ศ. 2561 ว่าสมาคมเก้าสมาคมแสดงความสนใจในการเป็นเจ้าภาพยูฟ่าซูเปอร์คัพ 2020
| ประเทศ | สนาม | เมือง | ความจุ | หมายเหตุ |
| --- | --- | --- | --- | --- |
|  แอลเบเนีย | อาเรนากอมเบอตาเร | ติรานา | 22,500 |  |
|  เบลารุส | สนามกีฬาดินาโม | มินสก์ | 22,000 |  |
|  ฟินแลนด์ | สนามกีฬาโอลิมปิก | เฮลซิงกิ | 36,000 |  |
|  ฝรั่งเศส | อลิอันซ์ริวีเอรา | นิส | 35,624 |  |
|  อิสราเอล | สนามกีฬาแซมมี โอเฟร์ | ไฮฟา | 30,870 |  |
|  คาซัคสถาน | สนามกีฬากลางอัลมาเตอ | อัลมาเตอ | 23,804 |  |
|  มอลโดวา | สนามกีฬาซิมบรู | คีชีเนา | 10,400 | ถอนตัว ไม่ได้ยื่นเรื่องเสนอตัว |
|  ไอร์แลนด์เหนือ | วินด์เซอร์พาร์ก | เบลฟาสต์ | 18,434 |  |
|  โปรตุเกส | อิชตาดียูดูดราเกา | โปร์ตู | 50,033 | ยังเสนอตัวเป็นเจ้าภาพ ยูฟ่ายูโรปาลีก นัดชิงชนะเลิศ 2020 |
อิชตาดียูดูดราเกาได้รับเลือกโดยคณะกรรมการบริหารยูฟ่าระหว่างการประชุมในเคียฟ เมื่อวันที่ 24 พฤษภาคม พ.ศ. 2561 (ค.ศ. 2018)
คณะกรรมการบริหารยูฟ่าได้ย้ายที่ตั้งนัดนี้ไปเป็นปุชกาชออเรนอในบูดาเปสต์ระหว่างการประชุมในวันที่ 17 มิถุนายน พ.ศ. 2563
ก่อนการแข่งขัน > ผู้ตัดสิน

เมื่อวันที่ 15 กันยายน พ.ศ. 2563, ยูฟ่าได้ประกาศชื่อผู้ตัดสินชาวอังกฤษ แอนโธนี เทย์เลอร์ ให้ได้ทำหน้าที่ตัดสินในนัดนี้, เทยเลอร์เคยเป็น ผู้ตัดสินฟีฟ่า นับตั้งแต่ปี ค.ศ. 2013, และครั้งก่อนหน้านี้ทำงานในฐานะหนึ่งใน ผู้ช่วยผู้ตัดสินเพิ่มเติม ใน ยูฟ่าซูเปอร์คัพ 2014, ยูฟ่ายูโรปาลีก นัดชิงชนะเลิศ 2015, ยูฟ่าแชมเปียนส์ลีก นัดชิงชนะเลิศ 2016 และ ฟุตบอลชิงแชมป์แห่งชาติยุโรป 2016 นัดชิงชนะเลิศ. เขาจะได้ร่วมงานกับคนชาติเดียวกันของเขา, กับ แกรี บีสวิค และ แอดัม นันน์ ในฐานะ ผู้ช่วยผู้ตัดสิน, สจวร์ต แอตต์เวลล์ ในฐานะ ผู้ช่วยผู้ตัดสินวิดีโอ (วีเออาร์) และ พอล ไทเออร์นีย์ ในฐานะผู้ช่วย วีเออาร์. ผู้ตัดสินอิสราเอล โอเรล กรินเฟลด์ จะรับหน้าที่เป็นผู้ตัดสินที่สี่.
นัด > รายละเอียด

ทีมชนะเลิศแชมเปียนส์ลีกจะได้รับการกำหนดให้เป็นทีม "เจ้าบ้าน" เพื่อวัตถุประสงค์ในการบริหาร
24 กันยายน พ.ศ. 2563
21:00 เวลาออมแสงยุโรปกลาง
02:00 เวลามาตรฐานไทย
| ไบเอิร์นมิวนิก  | 2–1 (ต่อเวลาพิเศษ) |  เซบิยา |
| --- | --- | --- |
| โกเร็ทซ์คา  34' มาร์ติเนซ  104' | รายงาน | โอกัมโปส  13' (ลูกโทษ) |
ผู้ชม: 15,180 คน
ผู้ตัดสิน: แอนโธนี เทย์เลอร์ (อังกฤษ)
| --- | --- |
             ไบเอิร์นมิวนิก :              เซบิยา 
| --- | --- |
 ผู้เล่นยอดเยี่ยมประจำนัด:  โทมัส มึลเลอร์ (ไบเอิร์นมิวนิก) ผู้ช่วยผู้ตัดสิน:  แกรี บีสวิค (อังกฤษ)  แอดัม นันน์ (อังกฤษ)  ผู้ตัดสินที่สี่:  โอเรล กรินเฟลด์ (อิสราเอล)  ผู้ช่วยผู้ตัดสินวิดีโอ:  สจวร์ต แอตต์เวลล์ (อังกฤษ)  ผู้ช่วยผู้ตัดสินจากการใช้วิดีโอตัดสิน:  พอล ไทเออร์นีย์ (อังกฤษ):  กฎกติกาการแข่งขัน แข่งขัน 90 นาที  หากเสมอกันให้ต่อเวลาพิเศษ 30 นาที  และหากยังเสมอกันอีกจะมีการยิงลูกโทษที่จุดโทษตัดสิน  ส่งผู้เล่นสำรองได้ 12 คน  สามารถเปลี่ยนผู้เล่นสำรองลงสนามได้ 3 คน คนที่สี่จะได้รับอนุญาตการเปลี่ยนตัวได้ในช่วงต่อเวลาพิเศษ
ดูเพิ่ม

ยูฟ่าแชมเปียนส์ลีก นัดชิงชนะเลิศ 2020
ยูฟ่ายูโรปาลีก นัดชิงชนะเลิศ 2020
ยูฟ่าวิเมนส์แชมเปียนส์ลีก นัดชิงชนะเลิศ 2020
แหล่งข้อมูลอื่น

เว็บไซต์ทางการ
| ด ค กยูฟ่าซูเปอร์คัพ |
| --- | --- |
ยูซีแอล พบกับ ยูซีดับเบิลยูซี:  1972 (unofficial)  1973  1974  1975  1976  1977  1978  1979  1980  1981  1982  1983  1984  1985  1986  1987  1988  1989  1990  1991  1992  1993  1994  1995  1996  1997  1998  1999 
ยูซีแอล พบกับ ยูอีแอล:  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024 
 รายชื่อนัด  ผู้จัดการทีมที่ชนะเลิศ 
| ด ค กฟุตบอลยุโรปในฤดูกาล 2020–21 (ยูฟ่า) |
| --- | --- |
ลีกภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส '20 '21  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย '20 '21  หมู่เกาะแฟโร '20 '21  ฟินแลนด์ '20 '21  ฝรั่งเศส  จอร์เจีย '20 '21  เยอรมนี  ยิบรอลตาร์  กรีซ  ฮังการี  ไอซ์แลนด์ '20 '21  อิสราเอล  อิตาลี  คาซัคสถาน '20 '21  คอซอวอ  ลัตเวีย '20 '21  ลิทัวเนีย '20 '21  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ท มาซิโดเนีย  ไอร์แลนด์เหนือ  นอร์เวย์ '20 '21  โปแลนด์  โปรตุเกส  สาธารณรัฐไอร์แลนด์ '20 '21  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน '20 '21  สวิตเซอร์แลนด์  ตุรกี  ยูเครน  เวลส์ 
ถ้วยภายในประเทศ:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร '20 '21  ฟินแลนด์ '20 '21  ฝรั่งเศส  จอร์เจีย '20 '21  เยอรมนี  ยิบรอลตาร์  กรีซ  ฮังการี  ไอซ์แลนด์ '20 '21  อิสราเอล  อิตาลี  คาซัคสถาน '20 '21  คอซอวอ  ลัตเวีย '20 '21  ลิกเตนสไตน์  ลิทัวเนีย '20 '21  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ธมาซิโดเนีย  ไอร์แลนด์เหนือ  นอร์เวย์ '20 '21  โปแลนด์  โปรตุเกส  สาธารณรัฐไอร์แลนด์ '20 '21  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน '19–'20 '20–'21  สวีเดน  สวิตเซอร์แลนด์  ตุรกี  ยูเครน  เวลส์ 
ลีกคัพ:  อังกฤษ  เอสโตเนีย  ไอซ์แลนด์  อิสราเอล  ไอร์แลนด์เหนือ  โปรตุเกส  สาธารณรัฐไอร์แลนด์ '20 '21  สกอตแลนด์  เวลส์ 
ซูเปอร์คัพ:  แอลเบเนีย  อันดอร์รา  อาร์มีเนีย  อาเซอร์ไบจาน  เบลารุส  เบลเยียม  บัลแกเรีย  โครเอเชีย  ไซปรัส  อังกฤษ  เอสโตเนีย  หมู่เกาะแฟโร  ฝรั่งเศส  จอร์เจีย  เยอรมนี  ยิบรอลตาร์  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลิทัวเนีย  มอลตา  เนเธอร์แลนด์  ไอร์แลนด์เหนือ  นอร์เวย์  โปแลนด์  โปรตุเกส  สาธารณรัฐไอร์แลนด์ '20 '21  โรมาเนีย  รัสเซีย  ซานมารีโน  สเปน  ตุรกี  ยูเครน 
การแข่งขันของยูฟ่า:  แชมเปียนส์ลีก รอบคัดเลือกและรอบเพลย์ออฟ  รอบแบ่งกลุ่ม  รอบแพ้คัดออก  นัดชิงชนะเลิศ  ยูโรปาลีก รอบคัดเลือกและรอบเพลย์ออฟ เส้นทางแชมเปียนส์  เส้นทางหลัก  รอบแบ่งกลุ่ม  รอบแพ้คัดออก  นัดชิงชนะเลิศ  ซูเปอร์คัพ  ยูธลีก เส้นทางยูฟ่าแชมเปียนส์ลีก  เส้นทางแชมเปียนส์ภายในประเทศ  รอบแพ้คัดออก 
การแข่งขันระดับนานาชาติ:  ฟุตบอลชิงแชมป์แห่งชาติยุโรป 2020 รอบคัดเลือก  ฟุตบอลโลก 2022 รอบคัดเลือก  ยูฟ่าเนชันส์ลีก ฤดูกาล 2020–21 ลีก เอ  ลีก บี  ลีก ซี  ลีก ดี  รอบสุดท้าย  นัดชิงชนะเลิศ  ฟุตบอลโลกหญิงเยาวชนอายุไม่เกิน 20 ปี 2021  ฟุตบอลโลกหญิงเยาวชนอายุไม่เกิน 17 ปี 2021  2021 ยูโร อันเดอร์-21 รอบคัดเลือก  2019 ยูโร อันเดอร์-19 รอบคัดเลือก  2019 ยูโร อันเดอร์-17 รอบคัดเลือก
วัดประดู่ฉิมพลี

| วัดประดู่ฉิมพลี |
| --- | --- |
เจดีย์กลมทรงรามัญ

ชื่อสามัญ: วัดฉิมพลี, วัดประดู่นอก
ที่ตั้ง: เลขที่ 168 ซอยเพชรเกษม 15 ถนนเพชรเกษม แขวงวัดท่าพระ เขตบางกอกใหญ่ กรุงเทพมหานคร 10600
ประเภท: วัดราษฎร์
นิกาย: มหานิกาย
เจ้าอาวาส: พระศรีรัตนโมลี (สมคิด สุรเตโช ป.ธ.9)
 สถานีย่อยพระพุทธศาสนา
วัดประดู่ฉิมพลี เดิมชื่อ วัดฉิมพลี หรือชาวบ้านเรียกว่า วัดประดู่นอก คู่กับวัดประดู่ใน (วัดประดู่ในทรงธรรม) เป็นวัดราษฎร์ สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร
ประวัติ

ที่ชื่อว่า วัดฉิมพลี เพราะบริเวณที่ตั้งวัดเต็มไปด้วยต้นงิ้ว ในสมัยรัชกาลที่ 3 สมเด็จเจ้าพระยาบรมมหาพิไชยญาติ (ทัต บุนนาค) เมื่อครั้งดำรงยศเป็นพระยาศรีพิพัฒนรัตนราชโกษา จางวางพระคลังสินค้า ได้จัดหาที่ดินและก่อสร้างวัด โดยใช้เวลานานถึง 8 ปี จึงแล้วเสร็จในรัชสมัยรัชกาลที่ 4 ในเวลานั้นถือเป็นวัดราษฎร์ที่ใหญ่และงดงามกว่าวัดราษฎร์โดยทั่วไป
เมื่อวัดสร้างแล้วเสร็จนั้น สมเด็จเจ้าพระยาบรมมหาพิไชยญาติ (ทัต บุนนาค) ได้เพียรพยายามเสาะหาพระพุทธรูปที่สวยงาม เพื่อนำมาประดิษฐานในพระอุโบสถ ซึ่งตามประวัติกล่าวว่า เจ้าอธิการวัดอ้อยช้าง หรือวัดบางอ้อยช้าง จังหวัดนนทบุรี ได้อัญเชิญพระพุทธรูปพระศรีศาสดามาจากจังหวัดพิษณุโลก เพื่อนำไปประดิษฐาน ณ วัดอ้อยช้าง แต่ความทราบไปถึงสมเด็จเจ้าพระยาบรมมหาพิไชยญาติ (ทัต บุนนาค) ท่านจึงไปอัญเชิญมาประดิษสถานที่วัดประดู่ฉิมพลี ครั้นความทราบไปถึงรัชกาลที่ 4 จึงทรงมีพระบรมราชโองการลงมาว่า เนื่องจากพระศรีศาสดาเป็นพระพุทธรูปสำคัญอยู่คู่กับพระชินสีห์มาก่อน จึงให้อัญเชิญพระศรีศาสดาจากวัดประดู่ฉิมพลี มาประดิษสถานที่วัดบวรนิเวศวิหารแต่ขณะที่เชิญมานั้น ยังสร้างพระวิหารไม่เสร็จ จึงโปรดให้นำไปไว้ที่วัดสุทัศน์เทพวราราม ชั่วคราวก่อน เมื่อเดือน 4 แรม 10 ค่ำ ปีฉลูเบญจศก พ.ศ. 2396
เมื่อพระประธานของวัดประดู่ฉิมพลีไม่มีแล้ว สมเด็จเจ้าพระยาบรมมหาพิไชยญาติ (ทัต บุนนาค) จึงได้ไปเลือกหาพระพุทธรูปที่มีลักษณะพุทธศิลป์ที่สวยงาม และมีขนาดเท่ากับพระศรีศาสดาจากวัดอ้อยช้าง เป็นพระพุทธรูปที่มีลักษณะศิลปะสุโขทัย พระพักตร์เอิบอิ่ม ผิวองค์พระดั่งทองคำ จึงได้อัญเชิญมาประดิษฐานไว้ ณ พระอุโบสถ วัดประดู่ฉิมพลี และได้ตั้งชื่อพระพุทธรูปองค์นี้ว่า พระสุโขทัย หรือที่ชาวบ้านเรียกว่า หลวงพ่อสุโขทัย
กรมการศาสนา ได้คัดเลือกวัดประดู่ฉิมพลีให้เป็นวัดพัฒนาตัวอย่างในปี พ.ศ. 2535
สำนักงานทรัพย์สินส่วนพระมหากษัตริย์ร่วมกับวัดประดู่ฉิมพลี ได้ทำการบูรณปฏิสังขรณ์วัด เริ่มตั้งแต่ พ.ศ. 2558–2563 ตั้งแต่พระอุโบสถ พระเจดีย์ทรงรามัญ และปรับปรุงภูมิทัศน์เขตพุทธาวาส
อาคารเสนาสนะและปูชนียวัตถุ

อุโบสถ เป็นอาคารก่ออิฐถือปูน กว้าง 13 เมตร ยาว 32 เมตร สร้างตามศิลปะแบบพระราชนิยมรัชกาลที่ 3 ซุ้มประตูหน้าต่างปั้นลายปูนเป็นลายดอกไม้ใบไม้ บานประตูและหน้าต่างปิดทองประดับกระจกลายยา ภายในอุโบสถประดิษฐาน หลวงพ่อสุโขทัย พระพุทธสัมพันธมุนี พระพุทธรูปปางมารวิชัย ขนาดหน้าตักกว้าง 99 นิ้ว มีพระวิหาร 2 หลัง กว้าง 6.10 เมตร ยาว 17.30 เมตร ตั้งอยู่ด้านทิศตะวันตก 1 หลัง เป็นที่ประดิษฐานพระพุทธไสยาสน์ และด้านทิศตะวันออก 1 หลัง เป็นที่ประดิษฐานพระพุทธรูปปางประทับยืน
เจดีย์กลมทรงรามัญ เป็นเจดีย์กลม ฐานกบบัลลังก์เป็นแปดเหลี่ยม มีบัวประดับที่เชิงระฆังที่เหนือบัลลังก์ และที่ใต้ปลียอด มีเครื่องประดับแบบเจดีย์รามัญทั่วไป มีเสารายและชานโดยรอบ ภายในประดิษฐานรอยพระพุทธบาทจำลอง วัดมีศาลาราชสังวราภิมณฑ์ เป็นอาคารทรงไทย ก่ออิฐถือปูน 2 ชั้น กว้าง 11 เมตร ยาว 16.50 เมตร ประดิษฐานรูปหล่อเหมือนพระราชสังวราภิมณฑ์ หรือหลวงปู่โต๊ะ